जॉनी बेअरस्टो

जेसन रॉय (17), जॉनी बेअरस्टो (36), जो रूट (7), इऑन मॉर्गन (9) यांच्यापैकी एकालाही मोठी खेळी करता आली नाही. 

बेन स्टोक्स आणि जोस बटलर खेळत आहेत. 

पाऊस पडून गेल्यामुळे ढगाळ वातावरण आहे. खेळपट्टीवर गवत ठेवण्यात आल्याने गोलंदाजांना साथ मिळेल अशी शक्यता वर्तवण्यात आली होती. मात्र केन विल्यमसनमुळे कोणताही धोका न पत्करता बॅटिंगचा निर्णय घेतला. 

दोन्ही संघांनी सेमी फायनलमध्ये खेळवलेल्या संघात कोणताही बदल केलेला नाही. 

इंग्लंड आणि न्यूझीलंड या दोन्ही संघांनी वर्ल्ड कप जिंकलेला नाही. त्यामुळे वर्ल्ड कप नवा विजेता मिळेल.

न्यूझीलंडचा कर्णधार केन विल्यमसनने टॉस जिंकून बॅटिंगचा निर्णय घेतला.

दरम्यान ख्रिस वोक्सने मार्टिन गप्तीलला एलबीडब्ल्यू केलं. स्पर्धेत धावांसाठी झगडणाऱ्या गप्तीलचा संघर्ष वोक्सने संपुष्टात आणला. त्याने 19 धावा केल्या. 

न्यूझीलंडने सेमी फायनलच्या लढतीत भारतीय संघाला नमवलं तर इंग्लंडने पारंपरिक प्रतिस्पर्धी ऑस्ट्रेलियाचा धुव्वा उडवला होता. 

15 गुणांसह अव्वल स्थानी असूनही, भारतीय संघाने सेमीफायनलच्या सामन्यात अत्यंत खराब कामगिरी केली आणि न्यूझीलंडच्या संघाने भ... आणखी 4000 वर्णांसाठी लेख सुरू ठेवा:
ारतीय संघाला विश्वचषकातून पॅकअप करण्यास भाग पाडलं.

पाकिस्तानचेही न्यूझीलंडइतकेच 11 गुण होते, म्हणजे सेमीफायनलसाठी त्यांनीसुद्धा आपलं तिकीट जवळपास पक्कं केलं होतं. पण कमी नेट रनरेटमुळे ते पॉइंट्स टेबलमध्ये पहिल्या चारमध्ये येऊ शकले नाहीत आणि त्यांना आपला गाशा गुंडाळावा लागला.

दुसरीकडे, दहा दिवसांपूर्वी यजमान इंग्लंड विश्वचषकातून बाहेर पडण्याच्या मार्गावर होती. मात्र, आता तोच संघ विश्वचषकाच्या अंतिम सामन्यात चषक जिंकण्याच्या इच्छेने लॉर्ड्स मैदानात उतरणार आहे.

असंच किवीजच्या बाबतीत घडलंय. त्यांनी विश्वचषकाच्या मध्यापासून चांगली खेळी करण्यास सुरुवात केली आणि आता ते विजयापासून अवघा एक पाऊल दूर आहेत. मात्र, न्यूझीलंडला हे चांगलं ठाऊक आहे की, आपण इंग्लंडच्या विरुद्ध खेळणार आहोत आणि सामना काही सहजसोपा नसेल.

न्यूझीलंडने काय करायला हवं?

ज्या संघाच्या सलामीवीर जोडीने धडाकेबाज खेळी केली, त्या संघाने बहुतांश सामने जिंकले, असं या विश्वचषकाने पुन्हा एकदा सिद्ध केलं. अर्थात, समोरील संघाचे गोलंदाज फॉर्ममध्ये असताना, एखाद्या खेळाची सुरुवात थरारक आणि धडाकेबाज करण्याची आवश्यकता नाहीय.

याचं कारण इंग्लंडचे गोलंदाज सर्वांत घातक ठरू शकतात. विशेषत: वोक्स, आर्चर आणि स्टोक्स यांची गोलंदाजी लॉर्ड्स मैदानात चालते. याचा अर्थ न्यूझीलंडच्या सलामीवीरांना अंतिम सामन्यात सांभाळून खेळलं पाहिजे.

न्यूझीलंडसमोर सर्वांत पहिलं आणि मोठं आव्हान हे आहे की, त्यांचा सलामीवर मार्टिन गप्टील हा या विश्वचषकात फार काही चमक दाखवू शकला नाही. विश्वचषकात न्यूझीलंडने आतापर्यंत नऊ सामने खेळले आणि या नऊही सामन्यात गप्टील केवळ 167 धावा करू शकला.

गप्टीलने विश्वचषकात आतापर्यंत केवळ एकच अर्धशतक ठोकलं. मात्र, सेमीफायनलमध्ये गप्टीलने फेकलेल्या चेंडूने स्टम्प उडवला आणि धोनी धावबाद झाला, ही गप्टीलची मोठी कामगिरी मानायला हवी. त्याच्या या नेमामुळे भारतीय संघ विश्वचषकातून बाहेर पडला आणि किवीजचा संघ अंतिम सामन्यात पोहोचला.

महेंद्रसिंह धोनी आतापर्यंत 300 आंतरराष्ट्रीय एकदिवसीय सामने खेळला आहे आणि 297 वेळा तो मैदानात फलंदाजीसाठी उतरला होता. यात धोनी आतापर्यंत 16 वेळा धावबाद झाला आहे.   

विश्वचषकातील आपल्या निराशाजनक कामगिरीबद्दल स्वत: गप्टील म्हणतो, "मी जे करतोय, ते अधिक उत्तमपणे करण्याचा प्रयत्न करतोय. अधिक लक्ष देऊन सराव करतोय आणि मला आशा आहे की, पुढल्या सामन्यात...